CELEX: 62018TN0252
Language: da
Date: 2018-04-22 00:00:00
Title: Sag T-252/18: Sag anlagt den 22. april 2018 — European Anglers Alliance mod Rådet

201806220711970862018/C 240/552522018TC24020180709DA01DAINFO_JUDICIAL20180422484811Sag T-252/18: Sag anlagt den 22. april 2018 — European Anglers Alliance mod Rådet
 ---documentbreak--- C2402018DA4810120180422DA0055481481Sag anlagt den 22. april 2018 — European Anglers Alliance mod Rådet
   (Sag T-252/18)2018/C 240/55Processprog: fransk
      Parter
   
   
      Sagsøger: European Anglers Alliance (Offenbach am Main, Tyskland) (ved advokat L.-B. Buchman)
   
      Sagsøgt: Rådet for Den Europæiske Union
   
      Sagsøgerens påstande
   
   
            —
         
         
            European Anglers Alliances søgsmålsinteresse anerkendes
         
      
            —
         
         
            bestemmelserne i artikel 9, stk. 4 og 5, i Rådets forordning (EU) 2018/120 af 23. januar 2018 om fastsættelse for 2018 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande og om ændring af forordning (EU) 2017/127 (EUT 2018, L 27, s. 1) ophæves for så vidt
            
                     —
                  
                  
                     de forårsager en uberettiget forskelsbehandling af borgere i Den Europæiske Union hvad angår de mål, der forfølges med bestemmelserne, og tilsidesætter princippet om ligebehandling
                  
               
                     —
                  
                  
                     Rådet for Den Europæiske Union har overskredet grænserne for sin skønsbeføjelse ved ikke at have støttet sig på nogen objektiv oplysning med hensyn til den mængde, der kan fiskes fra havbarsbestanden i forbindelse med rekreativt havfiskeri
                  
               
                     —
                  
                  
                     de tilsidesætter proportionalitetsprincippet og ikke overholder den fælles fiskeripolitiks artikel 17, for så vidt der åbenbart ikke er taget hensyn til det rekreative havfiskeris økonomiske og sociale vægt.
                  
               
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
            1.
         
         
            Første anbringende om tilsidesættelse af princippet om ligebehandling for så vidt som de anfægtede bestemmelser i forordning 2018/120 forårsager en uberettiget forskelsbehandling af EU-borgere hvad angår det forfulgte mål samt af rekreative fiskere og fiskeindustrien.
         
      
            2.
         
         
            Andet anbringende om Rådets overskridelse af grænserne for sin skønsbeføjelse.
         
      
            3.
         
         
            Tredje anbringende om tilsidesættelse af proportionalitetsprincippet.